wannaphong/clean_thaiwikipedia huggingface dataset:
# ศศินันท์ ธรรมนิฐินันท์
ศศินันท์ ธรรมนิฐินันท์ (เกิด พ.ศ. 2532) ชื่อเล่น แจม เป็นทนายความและนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรกรุงเทพมหานคร สังกัดพรรคประชาชน

 ประวัติ 
ศศินันท์สำเร็จการศึกษาบัญชีบัณฑิต มหาวิทยาลัยมหิดล โดยได้รับเกียรตินิยมอันดับ 1, นิติศาสตร์บัณฑิต มหาวิทยาลัยสุโขทัยธรรมาธิราช, และประกาศนียบัตรบัณฑิต กฎหมายมหาชน มหาวิทยาลัยธรรมศาสตร์

นอกจากนี้เธอยังสอบไล่เนติบัณฑิต จากเนติบัณฑิตยสภา รุ่นที่ 66 และสอบได้ใบอนุญาตว่าความรุ่นที่ 39 อีกด้วย

 การทำงาน 
 ทนายความ 
เธอเป็นทนายความประจำศูนย์ทนายความเพื่อสิทธิมนุษยชน (Thai Lawyers for Human Rights: TLHR) โดยเริ่มทำงานหลังจากการรัฐประหารในปี พ.ศ. 2557

นอกจากนี้ ศศินันท์เป็นหนึ่งในผู้ผลักดันในการเรียกร้องให้ทนายความหญิงมีสิทธิสวมกางเกงว่าความในศาลกับสมาคมนักกฎหมายสิทธิมนุษยชนและนิติฮับ โดยตลอดระยะเวลา 1-2 ปี เธอสวมกางเกงว่าความในศาลมาตลอด ซึ่งเดิมระเบียบข้อบังคับการแต่งกายของทนายความนั้น ให้ทนายความหญิงต้องสวมกระโปรงเพียงอย่างเดียว แม้จะมีศาลในหลายแห่งจะอนุโลมให้ทนายความหญิงสวมกางเกงว่าความ แต่ก็มีศาลอีกหลายแห่งที่ยังคงธรรมเนียมและข้อปฏิบัติเดิม ทำให้ยังมีความลำบากอยู่

 ดนตรี 
ศศินันท์มีความสนใจในด้านดนตรี โดยเฉพาะกีตาร์โปร่งและอูคูเลเล่ เธอเคยร้องเพลงคัพเวอร์ลงยูทูปของตัวเองมาก่อน และยังเคยเข้าร่วมการประกวด ทรู อะคาเดมี่ แฟนเทเชีย ซีซั่นที่ 8 แต่ไม่ได้เข้ารอบ

 การเมือง 
ศศินันท์มีความสนใจทางด้านการเมืองตั้งแต่ยุครัฐบาลของอดีตนายกรัฐมนตรี ทักษิณ ชินวัตร และได้สนใจยิ่งขึ้นในยุคก่อตั้ง พรรคอนาคตใหม่ และ พรรคก้าวไกล โดยเธอประสงค์จะขับเคลื่อนนโยบายแม่และเด็ก อาทิเช่น นโยบายห้องให้นมบุตร และเพิ่มเติมด้านสิทธิลาคลอด เป็นต้น และเนื่องจากเธอเป็นอดีตนักกิจกรรมทางการเมือง และทนายสิทธิมนุษยชนที่ทำคดีการเมืองมาก่อน เธอจึงสนใจนโยบายเกี่ยวกับสิทธิในกระบวนการยุติธรรมและสิทธิมนุษยชนอีกด้วย

ศศินันท์เริ่มต้นงานทางการเมือง ด้วยการลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สังกัดพรรคก้าวไกล และได้รับเลือกตั้งเป็นสมัยแรก โดยศศินันท์ ได้เป็นหนึ่งในผู้แถลงนโยบายการเมืองของพรรคก้าวไกล ซึ่งเป็นการเปิดตัวนโยบายครั้งแรกของพรรคก้าวไกล โดยศศินันท์ได้แถลงนโยบายเกี่ยวกับ "สิทธิมนุษยชน" ทั้งเรื่องของสิทธิลาคลอด สิทธิการเลือกตั้งของพระ ตำรวจหญิง สิทธิของคนพิการ และสิทธิของผู้มีความหลากหลายทางเพศ

ต่อมาได้ดำรงตำแหน่งรองประธานคณะกรรมาธิการ คนที่หนึ่ง ในกรรมาธิการการกฎหมาย การยุติธรรมและสิทธิมนุษยชน และยังคงได้นั่งในคณะกรรมาธิการวิสามัญที่สำคัญๆ เช่น คณะกรรมาธิการวิสามัญพิจารณางบประมาณ ปี 2567-2568 รวมถึงดำรงตำแหน่งโฆษกประจำคณะกรรมาธิการวิสามัญเพื่อพิจารณาศึกษาแนวทางนิรโทษกรรมด้วย

นอกจากนี้ศศินันท์ก็เป็นหนึ่งคณะกรรมการพิเศษเพื่อสอบสวนวินัยพรรค สืบเนื่องจากมีสมาชิกในพรรคร้องเรียนมาว่า ถูก สส.พรรคก้าวไกลในขณะนั้น 2 คนล่วงละเมิดทางเพศ ต่อมามติของพรรคได้ตัดสินขับ สส.ทั้งสองออกจากพรรค

 สมาชิกสภาผู้แทนราษฎร 
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 กรุงเทพมหานคร เขต 11 สังกัด พรรคก้าวไกล → พรรคประชาชน
# กานต์กนิษฐ์ แห้วสันตติ
กานต์กนิษฐ์ แห้วสันตติ ชื่อเล่น เจ่เจ้ ผู้ช่วยเลขานุการรัฐมนตรีว่าการกระทรวงมหาดไทย ปฏิบัติหน้าที่เลขานุการรัฐมนตรีช่วยว่าการกระทรวงมหาดไทย (นางสาวธีรรัตน์ สำเร็จวาณิชย์) อดีตที่ปรึกษารัฐมนตรีว่าการกระทรวงวัฒนธรรม ที่ปรึกษาด้านการค้าและการลงทุนระหว่างประเทศ อดีตสมาชิกสภาผู้แทนราษฎรกรุงเทพมหานคร และอดีตสมาชิกสภากรุงเทพมหานคร เขตพระนคร

 ประวัติ 
กานต์กนิษฐ์ แห้วสันตติ เกิดเมื่อวันที่ 31 ธันวาคม พ.ศ. 2519 ที่กรุงเทพมหานคร เป็นบุตรของนายแก้ว แห้วสันตติ อดีตสมาชิกสภากรุงเทพมหานคร (ส.ก.) 6 สมัย ระหว่างปี จบการศึกษา ศิลปศาสตรบัณฑิต (การจัดการโรงแรมและภัตตาคาร) วิทยาลัยการท่องเที่ยวและการบริการ มหาวิทยาลัยรังสิต และ Master of Arts in Communication Management (Communications) มหาวิทยาลัยเวสเทิร์น ออสเตรเลีย ประเทศออสเตรเลีย 

อนึ่ง เธอเคยสมรสกับ ชัยวุฒิ ธนาคมานุสรณ์ อดีตรัฐมนตรีว่าการกระทรวงดิจิทัลเพื่อเศรษฐกิจและสังคม แต่ปัจจุบันทั้งสองได้หย่าร้างกันแล้วทะลุคน ทะลวงข่าว - อดีตส.ส.ดังเปลี่ยน‘สีเสื้อ’ กานต์กนิษฐ์-การุณ-สกลธี สร้างสีสันสนามเมืองหลวง

 งานการเมือง 
กานต์กนิษฐ์ เคยเป็นสมาชิกสภากรุงเทพมหานคร (สก.) เขตพระนคร สังกัดพรรคประชาธิปัตย์ ระหว่าง พ.ศ. 2550 - พ.ศ. 2557 โดยชนะการเลือกตั้งซ่อมแทนบิดาที่ถึงแก่กรรมขณะดำรงตำแหน่ง โดยเขาได้ร่วมเคลื่อนไหวต่อต้านรัฐบาลยิ่งลักษณ์ในวิกฤตการณ์การเมืองไทย พ.ศ. 2556–2557

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กานต์กนิษฐ์ลงสมัครรับเลือกตั้งในพื้นที่กรุงเทพมหานคร เขต 1 (เขตพระนคร, เขตสัมพันธวงศ์, เขตป้อมปราบศัตรูพ่าย และเขตดุสิต ยกเว้นแขวงถนนนครไชยศรี) สังกัดพรรคพลังประชารัฐ และได้รับเลือกตั้งประกาศคณะกรรมการการเลือกตั้ง เรื่อง ผลการเลือกตั้งสมาชิกสภาผู้แทนราษฎรแบบแบ่งเขตเลือกตั้ง [จำนวน ๓๔๙ คน ๑.นางสาวกานต์กนิษฐ์ แห้วสันตติ ฯลฯ] ต่อมาในวันที่ 11 มกราคม พ.ศ. 2566 เธอได้ลาออกจากการเป็นสมาชิกสภาผู้แทนราษฎร และเปิดตัวร่วมงานกับพรรคเพื่อไทยในเวลาต่อมา จากนั้นได้ลงสมัครรับเลือกตั้งในการเลือกตั้งสมาชิกสภาผู้แทนราษฎร พ.ศ. 2566 แต่ได้คะแนนเป็นอันดับที่ 3 ไม่ได้รับเลือกตั้ง ต่อมามีการแต่งตั้งให้เธอดำรงตำแหน่งที่ปรึกษารัฐมนตรีว่าการกระทรวงวัฒนธรรม และที่ปรึกษาด้านการค้าและการลงทุนระหว่างประเทศ

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๔, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๓๙ ตอนพิเศษ ๑ ข หน้า ๔, ๑๔ กุมภาพันธ์ ๒๕๖๕
# จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
การเลือกตั้งสมาชิกสภาผู้แทนราษฎรจังหวัดนครปฐม มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานผลการเลือกตั้งสมาชิกสภาผู้แทนราษฎร ๒๒ มีนาคม พ.ศ. ๒๕๓๕. กรมการปกครอง กระทรวงมหาดไทย. 2535

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองนครปฐม และอำเภอกำแพงแสน

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอบางเลน, อำเภอดอนตูม, อำเภอนครชัยศรี, อำเภอสามพราน และกิ่งอำเภอพุทธมณฑล
# แฮงก์ จอห์นสัน
เฮนรี แคลวิน จอห์นสัน จูเนียร์ (;Marriages, The Atlanta Constitution, January 24, 1980 เกิด 2 ตุลาคม พ.ศ. 2497) เป็นทนายความและนักการเมืองชาวอเมริกันจากพรรคเดโมแครต เขาดำรงตำแหน่งเป็นสมาชิกสภาผู้แทนราษฎรรัฐจอร์เจีย เขต 4 ตั้งแต่ พ.ศ. 2550 ซึ่งเขตเลือกตั้งดังกล่าวมีศูนย์กลางอยู่บริเวณทางทิศตะวันออกของชานเมืองแอตแลนตา จอห์นสันเป็นหนึ่งในสามของนักการเมืองในรัฐสภาสหรัฐที่นับถือศาสนาพุทธ ส่วนอีกสองคนคือ เมซี ฮิโรโนะ อดีตวุฒิสมาชิก และคอลลีน ฮานาบูซะ อดีตสมาชิกสภาผู้แทนราษฎร ซึ่งสองคนหลังนี้มีเชื้อสายญี่ปุ่นจากรัฐฮาวาย

 ประวัติ 
จอห์นสันเกิดและเติบโตที่วอชิงตัน ดี.ซี. สหรัฐ บิดาของเขาทำงานอยู่ในกรมราชทัณฑ์ในตำแหน่งผู้อำนวยการฝ่ายจำแนกประเภทและทัณฑ์บน ในขณะนั้นถือว่าบิดาเป็นชาวอเมริกันเชื้อสายแอฟริกันที่มีตำแหน่งสูงสุดในกรม 

จอห์นสันสำเร็จการศึกษาศิลปศาสตรบัณฑิตจากวิทยาลัยคลาร์ก (ปัจจุบันคือมหาวิทยาลัยคลาร์ก แอตแลนตา) เมื่อ พ.ศ. 2519 และรับปริญญาจูริสดอกเตอร์จากโรงเรียนกฎหมายเทอร์กูด มาร์แชลล์ มหาวิทยาลัยเท็กซัสเซาเทิร์น และประกอบกิจเป็นทนายความที่เมืองเดอเคเตอร์ รัฐจอร์เจีย มายาวนานกว่า 25 ปี

จอห์นสันปฏิบัติหน้าที่เป็นผู้พิพากษาสมทบของศาลแขวงเทศมณฑลดีแคล์บช่วง พ.ศ. 2532–2544 ต่อมาเขาได้รับเลือกให้เป็นหนึ่งในคณะกรรมการของเทศมณฑลดีแคล์บตั้งแต่ พ.ศ. 2543 และปฏิบัติหน้าที่ดังกล่าวตั้งแต่ พ.ศ. 2544–2549

จอห์นสันสมรสกับเมอเรดา เดวิส จอห์นสัน เป็นทนายความและกรรมการของเทศมณฑลดีแคล์บ ทั้งสองมีบุตรด้วยกันสองคน
# จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
การเลือกตั้งสมาชิกสภาผู้แทนราษฎรจังหวัดนครปฐม พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2531. กรมการปกครอง กระทรวงมหาดไทย. 2532

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองนครปฐม และอำเภอกำแพงแสน

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอบางเลน, อำเภอดอนตูม, อำเภอนครชัยศรี และอำเภอสามพราน
# จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
การเลือกตั้งสมาชิกสภาผู้แทนราษฎรจังหวัดนครปฐม พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2529. กรมการปกครอง กระทรวงมหาดไทย. 2530

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองนครปฐม และอำเภอกำแพงแสน

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอบางเลน, อำเภอดอนตูม, อำเภอนครชัยศรี และอำเภอสามพราน
# จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
การเลือกตั้งสมาชิกสภาผู้แทนราษฎรจังหวัดนครปฐม พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2526. กรมการปกครอง กระทรวงมหาดไทย. 2526

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองนครปฐม และอำเภอกำแพงแสน

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอบางเลน, อำเภอดอนตูม, อำเภอนครชัยศรี และอำเภอสามพราน
# ซาเอะ ฮิรัตสึกะ
ซาเอะ ฮิรัตสึกะ (, เกิด 12 ตุลาคม 2004) เป็นนักพากย์ชาวญี่ปุ่น เกิดที่โตเกียว สังกัดสำนักงานโอซาวะ
# มิโนริ ฟูจิเดระ
มิโนริ ฟูจิเดระ (, เกิด 18 ธันวาคม 2006) เป็นนักพากย์หญิงชาวญี่ปุ่น เกิดที่จังหวัดจิบะ สังกัดอาเวกซ์พิกเจอร์ส
# ดมิทรี อิวาเนนโก
ดมิทรี ดมิทรีเยวิช อิวาเนนโก (, ; 29 กรกฎาคม 1904 – 30 ธันวาคม 1994) เป็นนักฟิสิกส์ทฤษฎีชาวโซเวียตที่มีเชื้อสายยูเครนตั้งแต่กำเนิด ซึ่งมีผลงานสำคัญต่อวิทยาศาสตร์กายภาพในคริสต์ศตวรรษที่ 20 โดยเฉพาะอย่างยิ่งฟิสิกส์นิวเคลียร์ ทฤษฎีสนาม และทฤษฎีแรงโน้มถ่วง
# ทางหลวงชนบท ชม.5036
ทางหลวงชนบท ชม.5036 สายแยกทางหลวงชนบท ชม.3035 (กม.ที่ 13+500) - บ้านทุ่งเสี้ยว เป็นถนนสายหนึ่งในจังหวัดเชียงใหม่ โดยก่อสร้างขึ้นในลักษณะทางเลี่ยงเมือง เพื่อระบายการจราจรที่ติดขัดหนาแน่น หรือในกรณีฉุกเฉิน สามารถหลีกเลี่ยงปัญหาผิวจราจรแคบเป็นคอขวดในบริเวณตัวเมืองสันป่าตองและหางดง อีกทั้งสามารถใช้เส้นทางนี้สำหรับเดินทางเข้าสู่ตัวเมืองเชียงใหม่ โดยไม่ต้องผ่านทางหลวงแผ่นดินหมายเลข 108 ซึ่งถนนเส้นนี้เป็นส่วนหนึ่งในโครงการเดียวกับถนนเลี่ยงเมืองสันป่าตอง–หางดงอีกด้วย

 ประวัติการก่อสร้าง 
การก่อสร้างเป็นเป็นสามระยะ ระยะแรกแล้วเสร็จและเปิดใช้งานในปี 2557 ระยะที่สองแล้วเสร็จและเปิดใช้งานในปี 2561 ระยะที่สามเป็นงานทางลอดที่แยกต้นเกว๋นและแยกท่าวังพร้าว คาดว่าจะแล้วเสร็จในปี 2564 ใช้งบประมาณทั้งสามระยะทั้งสิ้น 2,117 ล้านบาท 
 รายชื่อทางแยก
# วีรชนแรงงานแห่งสังคมนิยม
วีรชนแรงงานแห่งสังคมนิยม  เป็นเครื่องอิสริยาภรณ์ในสหภาพโซเวียตและประเทศในกติกาสัญญาวอร์ซออื่น ๆ ตั้งแต่ปี 1938 ถึง 1991 ถือเป็นรางวัลอันทรงเกียรติระดับสูงสุดของสหภาพโซเวียตและได้รับรางวัลสำหรับความสำเร็จที่โดดเด่นในอุตสาหกรรมและวัฒนธรรมของสหภาพโซเวียต มันให้สถานะที่คล้ายกับเครื่องอิสริยาภรณ์วีรชนแห่งสหภาพโซเวียต ซึ่งมอบให้สำหรับการกระทำที่กล้าหาญ แต่แตกต่างกันตรงที่ไม่ได้มอบให้กับพลเมืองต่างชาติ
# สกุนคา
สกุนคา  เป็นกษัตริย์แห่ง  ("ซากาผู้สวมหมวกแหลม") กลุ่มของชาวซากาในศตวรรษที่ 6 ก่อน ค.ศ.

พระนาม
พระนาม  อาจมีความเกี่ยวข้องกับศัพท์ภาษาออสซีเชียที่หมายถึง "ผู้แยกแยะตัวเอง" และรับรองเป็น   ในสำเนียง Digor และ ) ในสำเนียง Iron

จับกุม
เมื่อ 519 ปีก่อน ค.ศ. พระเจ้าดาไรอัสที่ 1 แห่งอะคีเมนิดโจมตีเผ่าซากาและจับกุมกษัตริย์ของพวกเขา การจับกุมพระองค์ปรากฏในรูปนูนของจารึกเบฮิสตูนในแถว"กษัตริย์ผู้โกหก"ที่พ่ายแพ้องค์สุดท้าย หลังความพ่ายแพ้ ดาไรอัสทรงแต่งตั้งหัวหน้าจากเผ่าอื่นมาแทนที่สกุนคา
# การเลือกตั้งสมาชิกสภาผู้แทนราษฎรจังหวัดร้อยเอ็ด เขต 3 แทนตำแหน่งที่ว่าง พ.ศ. 2552
การเลือกตั้งซ่อมสมาชิกสภาผู้แทนราษฎร เขต 3 ร้อยเอ็ด พ.ศ. 2552 เป็นการเลือกตั้งสมาชิกสภาผู้แทนราษฎรสกลนคร แทนที่ นายนพดล พลซื่อ ซี่งถูกตัดสิทธิ์ทางการเมือง 5 ปี

 ที่มา 
การเลือกตั้งซ่อมสมาชิกสภาผู้แทนราษฎรเขต 3 ร้อยเอ็ด พ.ศ. 2552 เกิดขึ้นเนื่องจาก นายนพดล พลซื่อ สส. เดิมในพื้นที่จากการเลือกตั้งเมื่อวันที่ 23 ธันวาคม พ.ศ. 2550 ของพรรคเพื่อแผ่นดินได้ถูกตัดสิทธิ์ทางการเมือง 5 ปี เนื่องจากกรณีแจกเงินและขนคนฟังปราศรัย  ทำให้ตำแหน่งในเขตนี้ (อำเภอโพนทอง อำเภอเสลภูมิ อำเภอหนองพอก และอำเภอเมยวดี) ว่างลงหนึ่งตำแหน่ง คณะกรรมการการเลือกตั้ง (กกต.) จึงมีมติให้จัดการเลือกตั้งซ่อมในวันอาทิตย์ที่ 26 เมษายน พ.ศ. 2552

 ผู้สมัคร 
การเลือกตั้งครั้งนี้พรรคเพื่อแผ่นดินมีมติส่งนางรัชนี พลซื่อ อดีตนายกองค์การบริหารส่วนจังหวัดร้อยเอ็ด ซึ่งเป็นภรรยาของนายเอกภาพ พลซื่อ อดีตส.ส.ร้อยเอ็ด ลงสมัครเลือกตั้งซ่อมในครั้งนี้ ส่วนพรรคเพื่อไทยมีมติส่งนายนิรันดร์ นาเมืองรักษ์ อดีตส.ส.ร้อยเอ็ด และพรรคความหวังใหม่มีมติส่งนายเยี่ยมพล พลเยี่ยม ลงแข่ง

การเปิดรับสมัครมีขึ้นระหว่างวันที่ 2 - 6 เมษายน 2552 ผู้สมัครทั้ง 3 คนได้จับสลาก ปรากฏว่า นายนิรันดร์ได้เบอร์ 1 นางรัชนีได้เบอร์ 2 และนายเยี่ยมพลได้เบอร์ 3 ซ่อมส.ส.ร้อยเอ็ดวัด "กระแส-บารมี"

 พรรค ผู้สมัคร หมายเลข   เพื่อไทย  นิรันดร์ นาเมืองรักษ์  <center>1<center>  เพื่อแผ่นดิน  รัชนี พลซื่อ  <center>2<center>  ความหวังใหม่  เยี่ยมพล พลเยี่ยม  <center>3<center>

 ผลการเลือกตั้ง 

เขตการเลือกตั้งที่ 3 ประกอบไปด้วยอำเภอโพนทอง อำเภอเสลภูมิ อำเภอหนองพอก และอำเภอเมยวดี
# กัว ชิง
กัว ชิง (เกิดวันที่ 10 พฤษภาคม ค.ศ. 2000) เป็นผู้ฝึกหัดเทควันโดชาวจีน โดยได้รับเหรียญเงินในเทควันโดชิงแชมป์โลก 2022 และโอลิมปิกฤดูร้อน 2024

อาชีพ
เธอได้รับเหรียญเงินในเทควันโดชิงแชมป์โลก 2022 ประเภทฟลายเวทหญิง

เธอได้รับเหรียญทองแดงในกีฬามหาวิทยาลัยโลกฤดูร้อน 2021 ที่จัดล่าช้าในเดือนสิงหาคม ค.ศ. 2023 ที่เฉิงตู ในประเภทหญิง 53 กก. จากนั้นจึงได้รับเหรียญเงินในเอเชียนเกมส์ 2022 ที่จัดล่าช้าในเดือนกันยายน ค.ศ. 2023 ที่หางโจวในประเภท 49 กก.

เธอได้รับเหรียญเงินในโอลิมปิกฤดูร้อน 2024 ที่ปารีส
# จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
การเลือกตั้งสมาชิกสภาผู้แทนราษฎรจังหวัดนครปฐม พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อปี พ.ศ. 2519 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2522. กรมการปกครอง กระทรวงมหาดไทย. 2523

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองนครปฐม และอำเภอกำแพงแสน

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอบางเลน, อำเภอดอนตูม, อำเภอนครชัยศรี และอำเภอสามพราน
# จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
การเลือกตั้งสมาชิกสภาผู้แทนราษฎรจังหวัดนครปฐม พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานผลการเลือกตั้งสมาชิกสภาผู้แทนราษฎร ๔ เมษายน ๒๕๑๙ (วิจัย ๑). กรมการปกครอง กระทรวงมหาดไทย. 2519

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดนครปฐมทั้งจังหวัด
# จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
การเลือกตั้งสมาชิกสภาผู้แทนราษฎรจังหวัดนครปฐม พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานผลการเลือกตั้งสมาชิกสภาผู้แทนราษฎร 26 มกราคม 2518. กรมการปกครอง กระทรวงมหาดไทย. 2518

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดนครปฐมทั้งจังหวัด
# ราชัน ประสิทธิทอง
ราชัน ประสิทธิทอง  (7 มีนาคม พ.ศ. 2542 –) เป็นนักฟุตบอลระดับอาชีพชาวไทย ผู้ทำหน้าที่ให้แก่ลพบุรี ซิตี้ในศึกไทยลีก 3
# มหาสงคราม 32 แม่มด
มหาสงคราม 32 แม่มด  เป็นซีรีส์มังงะญี่ปุ่น แต่งเรื่องโดยโฮมูระ คาวาโมโตะ และวาดภาพโดยมาโกโตะ ชิโอซูกะ ตีพิมพ์ในนิตยสาร คอมิกซีนอนรายเดือน นิตยสารการ์ตูนแนวเซเน็งของสำนักพิมพ์โคอามิกซ์ตั้งแต่เดือนตุลาคม พ.ศ. 2564 มังงมะมีลิขสิทธิ์ในประเทศไทยโดยสำนักพิมพ์ฟีนิกซ์

 ตัวละคร 
 แม่มด 
กลุ่มสตรี 32 คนที่ถูกเลือกโดยอาแกรต แบต มาห์แลตให้เข้าร่วมการประลองวัลเพอร์กิส และต่อสู้กันเองเพื่อสำเร็จความปรารถนาสูงสุดของแต่ละคน

วีรสตรีผู้อ้างว่าได้รับบัญชาจากพระเจ้าให้กอบกู้ประเทศฝรั่งเศส หนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดอโลภะ" 

เคาต์เตสกระหายเลือดผู้สังหารและทรมานหญิงสาวไป 650 ศพ หนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดโลหิต"

ซามูไรหญิงยอดฝีมือแห่งยุคสงครามเก็มเป หนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดแห่งกำลัง"

ฮ่องเต้หญิงหนึ่งเดียวในประวัติศาสตร์จีน หนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดจอมราชัน"

ราชินีผู้เลอโฉมแห่งอียิปต์ ผู้ใช้ความงามสยบยอดบุรุษแห่งยุค หนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดแห่งความรัก"

ราชินีจอมขมังเวทย์แห่งยุคบุกเบิกญี่ปุ่น หนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดยักษิณี"

นักระบำเปลื้องผ้าสายลับสองหน้าหนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดแห่งความลับ"

โจรสลัดชาวอังกฤษและหนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดแห่งสมุทร" 

ราชินีแห่งฝรั่งเศสและหนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดผู้บริสุทธิ์" 

จักรพรรดินีแห่งรัสเซียและหนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดแห่งปณิธาน" 

นักวิทยาศาสตร์ผู้คันพบธาตุเรเดียมและพอโลเนียมเจ้าของรางวัลโนเบล 2 สาขา หนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดแห่งเหตุผล"

นักประดิษฐ์อัจฉริยะภรรยาของจูกัดเหลียงจากยุคสามก๊ก หนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดแห่งปัญญา"
 

มือวางเพลิงผู้คลั่งรักแห่งยุคเอโดะ หนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดไฟ"

เจ้าหญิงทอผ้าจากตำนานทานาบาตะ หนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดแห่งดารา"

จอมยุทธหญิงต้นตำหรับ มวยหย่งชุน หนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดจ้าวยุทธ์"

ราชินีนักรบแห่งตะวันออกกลาง หนึ่งในแม่มดที่ได้รับเลือกให้เข้าร่วมวัลเพอร์กิส มีฉายามีว่า "แม่มดแห่งสงคราม"

นางโจรเซเลปแห่งอเมริกายุคเศรษฐกิจตกต่ำ หนึ่งในแม่มดที่ได้รับเลือกให้เข้าร่วมวัลเพอร์กิส

สตรีปริศนาที่เป็นแบบให้ภาพวาดชื่อดัง หนึ่งในแม่มดที่ได้รับเลือกให้เข้าร่วมวัลเพอร์กิส

ยอดนักเขียนเจ้าของฉายา "ราชินีแห่งนวนิยายอาชญากรรม"หนึ่งในแม่มดที่ได้รับเลือกให้เข้าร่วมวัลเพอร์กิส

เด็กสาวผู้ถูกจับกุมจากการล่าแม่มด หากเธอกลับประกาศตนเป็นแม่มดเสียเอง หนึ่งในแม่มดที่ได้รับเลือกให้เข้าร่วมวัลเพอร์กิส

นักบัลเล่ต์คนแรกที่เปิดทัวร์การแสดงรอบโลกได้ หนึ่งในแม่มดที่ได้รับเลือกให้เข้าร่วมวัลเพอร์กิส

 ปีศาจ 

ราชินีปีศาจและผู้จัดการประลองวัลเพอร์กิส

ปีศาจผู้รับใช้ราชินีปีศาจอาแกรต แบต มาห์แลต ลิลิธและลิลิมรับผิดชอบในการเชิญเหล่าแม่มดและย้ายมาพบอาแกรต

ปีศาจผู้รับใช้ราชินีปีศาจอาแกรต แบต มาห์แลต ลิลิมและลิลิธรับผิดชอบในการเชิญเหล่าแม่มดและย้ายมาพบอาแกรต

ผู้บรรยายของการประลองวัลเพอร์กิส

ปีศาจพยาบาลผู้ทำงานในห้องพยาบาลของการประลองวัลเพอร์กิส
# จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
การเลือกตั้งสมาชิกสภาผู้แทนราษฎรจังหวัดนครปฐม พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานวิเคราะห์ ผลการเลือกตั้งสมาชิกสภาผู้แทน 10 กุมภาพันธ์ 2512. กรมการปกครอง กระทรวงมหาดไทย. 2517

 ภาพรวม 

 ผลการเลือกตั้ง
# จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
การเลือกตั้งสมาชิกสภาผู้แทนราษฎรจังหวัดนครปฐม ธันวาคม พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๒. กองเลือกตั้ง ส่วนการทะเบียนและเลือกตั้ง กรมมหาดไทย. 2502

 ภาพรวม 

 ผลการเลือกตั้ง
# จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
การเลือกตั้งสมาชิกสภาผู้แทนราษฎรจังหวัดนครปฐม กุมภาพันธ์ พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2495 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๑. กองเลือกตั้ง ส่วนการทะเบียนและเลือกตั้ง กรมมหาดไทย. 2501

 ภาพรวม 

 ผลการเลือกตั้ง
# เอสดี เดอะเกรตแบตเทิล
เป็นวิดีโอเกมแนวชูตเอ็มอัปแบบแพลตฟอร์มมมองจากบนลงล่างซึ่งวางจำหน่ายสำหรับซูเปอร์แฟมิคอมเมื่อวันที่ 29 ธันวาคม ค.ศ. 1990 ตัวละครจากแฟรนไชส์เหล่านี้เป็นการข้ามฝั่งระหว่างอุลตร้าซีรีส์, คาเมนไรเดอร์ และกันดั้ม ที่สามารถเล่นได้ เกมดังกล่าวนำเสนอในรูปแบบตัวการ์ตูนรูปร่างผิดสัดส่วน รวมถึงเป็นส่วนหนึ่งของซีรีส์คอมปาติฮีโร ส่วนบริษัทบันไดเคยกำหนดวางจำหน่ายเกมดังกล่าวในทวีปอเมริกาเหนือในเดือนมิถุนายน ค.ศ. 1992 แต่ก็ไม่ได้วางจำหน่าย

 รูปแบบการเล่น 
เอสดี เดอะเกรตแบตเทิล เป็นเกมชูตเอ็มอัปแบบแพลตฟอร์มมุมมองจากด้านบน ผู้เล่นจะต้องยิงศัตรูในขณะที่กระโดดข้ามสิ่งกีดขวาง เช่น หลุม และผู้เล่นสามารถสลับตัวละครเริ่มต้นสามตัวได้ระหว่างการเล่นเกม ซึ่งได้แก่อุลตร้าแมน (ตัวละคร), คาเมนไรเดอร์ และ RX-78-2 กันดั้ม ในระหว่างเกมจะมีตัวละครเพิ่มเติมอีกสามตัวให้เล่น ได้แก่คาเมนไรเดอร์ V3, อุลตร้าแมนทาโร่ และไนท์กันดั้ม เกมนี้มีทั้งหมดเจ็ดด่านให้เล่นผ่าน และจะมีคัตซีนเล่นระหว่างด่านเพื่อดำเนินเรื่องต่อไป

 หมายเหตุ
# จุฑามาศ รักสัตย์
ว่าที่เรือตรีหญิง จุฑามาศ รักสัตย์  (6 กรกฎาคม พ.ศ. 2536 –) เป็นนักมวยสากลชาวไทย เธอได้รับเหรียญรางวัลจากการแข่งมวยสากลหญิงชิงแชมป์โลก 2019

 ชีวิตช่วงต้น 
เธอเกิดในครอบครัวนักมวยที่จังหวัดบุรีรัมย์ ในภาคอีสาน (ภาคตะวันออกเฉียงเหนือ) ตอนล่าง ซึ่งบิดาของเธอเป็นอดีตนักมวยไทย ส่วนเธอเริ่มเล่นกีฬาเพราะเธอไม่แข็งแรงทางร่างกาย โดยเริ่มจากเซปักตะกร้อและฟุตบอล จนกระทั่งเธอเข้าเรียนมัธยมต้น ชมรมเซปักตะกร้อของโรงเรียนก็ถูกยุบ พี่ชายของเธอซึ่งเป็นครูฝึกมวยจึงได้ชักชวนให้เธอเรียนมวยแทน เส้นทางของเธอในฐานะนักมวยจึงเริ่มต้นตั้งแต่นั้นเป็นต้นมา

 โอลิมปิกฤดูร้อน 2024 
ในการแข่งโอลิมปิกฤดูร้อน 2024 ที่ปารีส จุฑามาศลงแข่งในรุ่น 50 กก. หญิง (รุ่นฟลายเวต) โดยในรอบแรก (รอบ 32 คนสุดท้าย) เธอจับฉลากได้ผ่านเข้าสู่รอบต่อไป ซึ่งในรอบที่สอง (รอบ 16 คนสุดท้าย) เธอเป็นฝ่ายชนะซาบินา โบโบคูโลวา ตัวแทนจากประเทศอุซเบกิสถานด้วยผลตัดสิน 0 ต่อ 5

ทว่า ในรอบก่อนรองชนะเลิศ (รอบ 8 คนสุดท้าย) ในฐานะมือวางอันดับแปด เธอเป็นฝ่ายแพ้ให้แก่อู๋ หวี ที่เป็นมือวางอันดับหนึ่งของจีน ด้วยผลตัดสิน 5 ต่อ 0